Euroopa Kohtu presidendi 14. juuni 2012. aasta määrus – Qualitest FZE vs. nõukogu
(kohtuasi C-644/11 P(R))
Apellatsioonkaebus – Ajutiste meetmete kohaldamine – Ajutiste meetmete kohaldamise taotlus – Piiravad meetmed, mis on võetud Iraani Islamivabariigi suhtes – Hageja kandmine isikute ja üksuste loetellu, kelle rahalised vahendid ja majandusressursid külmutatakse – Kiireloomulisuse puudumine
1.                     Ajutiste meetmete kohaldamine – Kohaldamise peatamine – Kohaldamise tingimused – Meetmed, mis näevad ette rahaliste vahendite
ja majandusressursside külmutamise – Külmutamise eesmärgi ja vajaduse tagada tõhus mõju arvesse võtmine – Emaettevõtja poolt
antav rahaline toetus ettevõtja elujõulisuse tagamiseks ei ole määrava tähtsusega, kuna seda saab arvesse võtta üksnes rahaliste
vahendite külmutamise otsuses kindlaks määratud piirides (ELTL artiklid 278 ja 279; Euroopa Kohtu kodukord, artikli 83 lõige 2;
nõukogu määrus nr 961/2010; nõukogu otsus 2010/413) (vt punktid 39–46, 65 ja 66)
2.                     Ajutiste meetmete kohaldamine – Kohaldamise peatamine – Kohaldamise tingimused – Tõsine ja korvamatu kahju – Meetmed, mis
näevad ette rahaliste vahendite ja majandusressursside külmutamise – Kahju on tõendamata, kuna rahaliste vahendite otsuses
ette nähtud võimalus taotleda luba rahaliste vahendite vabastamiseks ei ole kasutatud (ELTL artiklid 278 ja 279; Euroopa Kohtu
kodukord, artikli 83 lõige 2) (vt punktid 54 ja 55)
3.                     Ajutiste meetmete kohaldamine – Kohaldamise peatamine – Ajutised meetmed – Kohaldamise tingimused – Fumus boni iuris – Kiireloomulisus – Tõsine ja korvamatu kahju – Kumulatiivne iseloom – Ajutisi meetmeid kohaldava kohtuniku kaalutlusõigus
(ELTL artiklid 278 ja 279; Euroopa Kohtu kodukord, artikli 83 lõige 2) (vt punktid 61–63)
4.                     Ajutiste meetmete kohaldamine – Kohaldamise peatamine – Kohaldamise tingimused – Meetmed, mis näevad ette rahaliste vahendite
ja majandusressursside külmutamise – Kõikide asjaomaste huvide kaalumine – Oht neutraliseerida külmutamise otsuse tagajärjed
(ELTL artiklid 278 ja 279; Euroopa Kohtu kodukord, artikli 83 lõige 2) (vt punktid 72, 73, 77)
Ese
Ajutiste meetmete kohaldamisega seotud apellatsioonikaebus, mis on esitatud Üldkohtu ajutiste meetmete kohaldamise üle otsustava
kohtuniku 3. oktoobri 2011. aasta määruse peale kohtuasjas T-421/11 R: Qualitest FZE
vs.
nõukogu, millega jäeti rahuldamata taotlus peatada rahaliste vahendite ja majandusressursside külmutamise osas nõukogu 23. mai
2011. aasta rakendusmääruse (EL) nr 503/2011, millega rakendatakse määrust (EL) nr 961/2010, milles käsitletakse Iraani vastu
suunatud piiravaid meetmeid (ELT L 136, lk 26) ja nõukogu 23. mai 2011. aasta otsuse 2011/299/ÜVJP, millega muudetakse otsust 2010/413/ÜVJP,
mis käsitleb Iraani vastu suunatud piiravaid meetmeid (ELT L 136, lk 65), täitmine.
Resolutsioon
1.
Tühistada ajutiste meetmete kohaldamise üle otsustava kohtuniku, keda asendas Euroopa Liidu Üldkohtu president, 3. oktoobri
2011. aasta määrus kohtuasjas T-421/11 R: Qualitest FZE vs. nõukogu osas, milles ajutiste meetmete kohaldamise üle otsustav
kohtunik hindas Qualitest FZE poolt väidetavalt kantud rahalist kahju üksnes lähtuvalt selle äriühingu, kellele ta kuulub,
või tema ainuaktsionäri suutlikkusest toetada teda rahaliselt ja tagada tema püsimajäämine kuni põhimenetluse lõpetamiseni.
2.
Jätta hagi ülejäänud osas rahuldamata.
3.
Jätta ajutiste meetmete kohaldamise taotlus rahuldamata.
4.
Jätta Qualitest FZE ja Euroopa Liidu Nõukogu kohtukulud nende endi kanda.